وعند منتصف الليل تقريباً، دقّت أجراس كنيسة (سان چيرمان) قبل ميعادها، فدخل الحرس الملكي على الأدميرال (جاسبرد دي كوليجني)، وسحبوه من فراشه وفضلوا يطعنوه ويمثّلوا به قبل ما يلقوه من النافذة، فاستلمت الأهالي جثّته وفضلوا ينكّلوا بيها لساعات، لدرجة إنهم فصلوا رأسه عن جسمه وأرسلوها إلى بابا الكنيسة الكاثوليكية في روما عشان يعلنوا انتصارهم على المذهب البروتستانتي.. وبعدها، اندفعوا مع الحرس الملكي في اتجاه قصر اللوڤر، وهناك سحلوا قادة الهيوجونوت من غرفهم، واتجهوا بيهم لشوارع المدينة، وفضلوا ينكّلوا بجثثهم ويقطّعوا أطرافهم ويلقوها في النهر.